Ursula von der Leyen a intrat oficial în competiția pentru alegerea candidatului PPE la șefia Comisiei Europene, a anunțat marți eurodeputatul Siegfried Mureșan.
"Este oficial: tocmai am acceptat, în Adunarea Politică a Partidului Popular European de la București, înscrierea Ursulei von der Leyen în competiția pentru alegerea candidatului PPE la funcția de președinte al Comisiei Europene", a transmis eurodeputatul PNL.
Candidatura Ursulei von der Leyen va fi supusă votului Congresului PPE joi, la ora 10.00.